Video: SA tromspeler se video’s kry 100 miljoen trefslae op YoutubeCobus Potgieter. Foto: Facebook Cobus Potgieter het in Augustus 2006 sy eerste video op YouTube geplaas. Vandag het hy meer as ŉ 100 video’s op YouTube wat deur mense van regoor die wêreld gekyk is. Die meeste kykers is van Amerika gevolg deur Indonesië en Brittanje. Sy tuisland Suid-Afrika lê 44ste op die lys. Cobus werk tans in Amerika na hy verlede jaar soontoe gevlieg is om saam met Don Lombardi, die stigter van DW Drums en Drum Channel, te werk. Hy was intussen ook by verskeie ander projekte betrokke. Sy gewildste video is sy weergawe van Avenged Sevenfold se liedjie Afterlife. Sy nuutste verwerking is 30 Seconds to Mars se liedjie King and Queens wat reeds meer as 1,8 miljoen keer gekyk is. Cobus sal volgende maand ŉ nuwe reeks video’s op YouTube bekendstel ter viering van sy 100 miljoen trefslae.